CELEX: 32010D0015(01)
Language: bg
Date: 2010-09-21 00:00:00
Title: 2010/574/ЕС: Решение на Европейската централна банка от 21 септември 2010 година относно администрирането на заеми от EFSF за държавите-членки, чиято парична единица е еврото (ЕЦБ/2010/15)

28.9.2010   
            
            
               BG
            
            
               Официален вестник на Европейския съюз
            
            
               L 253/58
            
         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 21 септември 2010 година
   относно администрирането на заеми от EFSF за държавите-членки, чиято парична единица е еврото
   (ЕЦБ/2010/15)
   (2010/574/ЕС)
   ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка (наричан по-долу „Уставът на ЕСЦБ“), и по-специално членове 17 и 21 от него,
   като има предвид, че:
   
               (1)
            
            
               Съгласно член 17 от Устава на ЕСЦБ, за да осъществява операциите си, Европейската централна банка (ЕЦБ) може да открива сметки на кредитни институции, субекти на публичното право и други участници на пазара.
            
         
               (2)
            
            
               Съгласно членове 21.1 и 21.2 от Устава на ЕСЦБ, ЕЦБ може да действа като фискален агент в полза на институции, органи, служби или агенции на Съюза, органите на централна власт, регионалните, местните или други органи на публичната власт, други органи, регулирани от публичното право, или на публичните предприятия на държавите-членки.
            
         
               (3)
            
            
               Между държавите-членки, чиято парична единица е еврото, и European Financial Stability Facility, Société Anonyme (EFSF), акционерно дружество, учредено в Люксембург, в което акционери са държавите-членки, чиято парична единица е еврото, е сключено Рамково споразумение за EFSF. Рамковото споразумение за EFSF влезе в сила и стана задължително на 4 август 2010 г.
            
         
               (4)
            
            
               Съгласно Рамковото споразумение за EFSF и в съответствие с Устава на EFSF, EFSF предоставя финансиране под формата на споразумения за заеми (наричани по-долу „споразуменията за заеми“) на държавите-членки, чиято парична единица е еврото, когато тези държави-членки имат финансови затруднения и са сключили меморандум за разбирателство с Европейската комисия, съдържащ политическите условия.
            
         
               (5)
            
            
               Член 3, параграф 5 от Рамковото споразумение за EFSF посочва, че изплащането на заема, предоставен от EFSF на държава-членка, чиято парична единица е еврото, се извършва по сметките на EFSF и на съответната държава-членка заемател, които са открити при ЕЦБ за целта на споразумението за заем. Съгласно член 12, параграф 2 от Рамковото споразумение за EFSF, EFSF може да се договори ЕЦБ да действа като негов агент по плащането и може да възложи на ЕЦБ да поддържа неговите сметки — банковата и за ценните книжа.
            
         
               (6)
            
            
               За изпълнението на споразуменията за заем е необходимо да се установят разпоредби относно паричната сметка на EFSF, която се открива при ЕЦБ,
            
         ПРИЕ НАСТОЯЩОТО РЕШЕНИЕ:
   Член 1
   Откриване на парична сметка
   Съгласно Рамковото споразумение за EFSF и във връзка със споразуменията за заем ЕЦБ открива парична сметка на името на EFSF.
   Член 2
   Приемане на плащания по паричната сметка
   ЕЦБ приема извършването на плащания от или към паричната сметка, открита на името на EFSF, само ако тези плащания възникват във връзка със споразуменията за заем.
   Член 3
   Приемане на нареждания и управление на паричната сметка
   ЕЦБ приема и действа във връзка с паричната сметка, открита на името на EFSF, само по изключителни нареждания на EFSF или на представители, които EFSF може да назначи да действат от негово име съгласно Рамковото споразумение за EFSF. Ако бъде назначен представител и EFSF поиска от ЕЦБ да го приеме, представителят извършва действия във връзка със следните дейности: а) дава нареждания във връзка с паричната сметка на името на EFSF, и б) самостоятелно и непрекъснато управлява тази сметка.
   Член 4
   Салдо по паричната сметка
   Не се допуска кредитно салдо по паричната сметка, открита на името на EFSF, след извършването на плащанията по всяко споразумение за заем, и не се превеждат суми по такава парична сметка преди деня, в който трябва да бъдат извършени плащанията във връзка с всяко споразумение за заем. По никое време не се допуска дебитно салдо по паричната сметка, открита на името на EFSF. Поради това не се извършват плащания от паричната сметка, открита на името на EFSF, извън кредитните салда по тази сметка.
   Член 5
   Олихвяване
   Независимо от член 4, ако по откритата на името на EFSF парична сметка има овърнайт кредитно салдо, ЕЦБ заплаща лихва върху това салдо в размер, равен на приложимия лихвен процент на ЕЦБ за депозитно улеснение, като се използва лихвената конвенция „реален брой изминали дни върху 360“. Лихвените суми, заплащани по паричната сметка от страна на ЕЦБ, не се засягат от член 2.
   Член 6
   Влизане в сила
   Настоящото решение влиза в сила в деня след публикуването му в Официален вестник на Европейския съюз.
   
      Съставено във Франкфурт на Майн на 21 септември 2010 година.
      
         
            Председател на ЕЦБ
         
         Jean-Claude TRICHET